Učenici 8.b razreda!

Danas ćemo pogledati film Zorana Tadića „Druge“.

Tijekom obrade novinarskog stila, putem intervjua i reportaže pobliže ste upoznali redatelja filma – Zorana Tadića.

* napišite u bilježnicu ime autora i naziv filma
* napišite barem 3 asocijacije uz riječi *mladost* i barem 3 asocijacije uz riječ *starost*

Film ćete pogledati prema sljedećim uputama: - upišite u tražilicu Carnet Meduza

 - prijavite se sa svojim podatcima za Yammer

 - upišite u tražilicu Druge

Nakon gledanja filma zapišite u bilježnicu odgovore na sljedeća pitanja:

1. Kakav dojam je na tebe ostavio ovaj film?

2. Koja je simbolika naslova filma?

3. Opiši koji kadar u filmu ti je bio najzanimljiviji.

Prije ponovnog gledanja filma, pročitajte zadatke na koje ćete pisano odgovoriti.

ZADATCI:

Odredi filmski rod.

Odredi temu ovog filma.

Kojom tehnikom je snimljen ovaj film?

Koji likovi se pojavljuju u filmu i kakav je njihov odnos?

Opiši izgled prostora u kojem starica živi.

Film je snimljen 1972. godine, što misliš zašto je aktualan i danas?

Pogledajte film još jedanput i po potrebi zaustavite gledanje kako biste riješili zadatke.

Sve što ste zapisali o filmu fotografirajte i pošaljite mi u privatnoj poruci **do nedjelje 19.4.2020. do 18:00 sati.**